**Sluttrapport KJM3000 høst 2021**

**Endringer:**

Ingen store endringer i kurset var planlagt for dette semesteret, men moderate endringer i øvingsoppgaver har blitt gjort. Pga Covid-19 har eksamen vært avholdt hjemme og digitalt i 2020 og 2021.

**Underveisevaluering:**

Studentene ble ved kursstart informert om at de kunne gi tilbakemeldinger underveis på en av tre måter:

* snakke direkte til faglærer
* sende e-mail til faglærer
* telefon

Dette resulterte i ingen innspill.

**Oppsummeringsmøtet:**

Siden det bare har vært en lærer involvert i kurset har det ikke vært avholdt noe møte. Dette er faglærers avsluttende oppsummering: Studentene virker gjennomgående fornøyde, men tilbakemeldingene har vært sparsomme. Sammenlignet med før Covid-19 har det møtt opp færre studenter til øvingstimene selv om dette tilbudet var åpent i 2021.

**Eksamensresultatene:**

Resultatene på ordinær eksamen skiller seg ikke vesentlig fra tidligere år, men det er observert en liten økning i strykprosenten sammenlignet med før Korona-epidemien og endret eksamensform. Faglærers inntrykk er at åpen eksamensform har ført til en liten polarisering av eksamensresultatene. De som øver mye og er dyktige klarer seg utmerket, mens de som er faglige svake og/eller ikke øver mye sliter mer med å stå. Det er også en økende andel studenter som tar opp igjen eksamen, og det kan også påvirke strykprosenten på kurset. Det er også faglæreres inntrykk at bakgrunnskunnskapene varierer ganske mye (mer enn før?). De som har organisk 1, KJM2500 og organisk 2 har generell god spektroskopisk bakgrunn, mens de som kommer utenfra har lite eller ingen spektroskopibakgrunn. Det kunne kanskje vært interessant å se på karakterfordelingen i forhold til bakgrunn.

**Planer videre:**

Kurset har funnet sin form og det blir kun små endringer fremover.

Tore Bonge-Hansen

(emneansvarlig)